German Township

German Township hot mer bis ins 19. Yaahrhunnert een Taunschip naddlich vun Filadelfi ghesse. Des Schtick Land hot der William Penn im Yaahr 1682 zu die "Teutsche Landcompagnie" vun Frankfurt am Main, Deitschland verkaaft. In dem Gebiet uff 5.700 Aecker hot seller Siedlungs-G´sellschaft Mennonischte un Quaecker aus Deitschland hieg´schickt, ass datt gleene Weiler, Darreflin un een gleen´s Schteddtlin, die "Deutsche Stadt" (heidichdaags ´es "Deitscheschteddel", gegrindt. Die "German Town", wie die Englische die Gegend genennt hen, waar ebbes wie der "Haaptblatz" vun die Siedlung. In der Umgegend hen die eenselne Siedler-Gruppe, ass vun unnerschiedliche Bletz in Deitschland naach Amerikaa kumme sin, ihrne eegne gleene Heemate/Bauereie g´schtaert. So um des Deitscheschteddel hot´s drei Darreflin gewwe, ass die Siedler gheese hen: '

- Crefeld (een Schtadt in Naddwescht-Deitschland) uff mehner wie 1.100 Aecker

- Criesheim, oder Krissheim (Kriegsheim een Blatz in die Pfalz, Deitschland) uff 884 Aecker 

- Sommerhausen (der Gebottsblatz vum Franz Daniel Pastorius) uff 900 Aecker

Abdeeling:Filadelfi Kaundi